
 DR.31.3.2005 

 
 

42 

ciri-ciri yang tertentu.  Bukan sekadar mengisi masa lapang, ia bukan sekadar menjalankan 
aktiviti tetapi ia bermakna masa depan negara.  Kalau sudah sebut pemimpin ini berumur 
55 tahun bagaimana belia yang berumur 18 tahun untuk duduk berbincang satu meja 
dengan yang berumur 55 tahun tadi. 

 Silakan, Ahli Yang Berhormat bagi Larut.  Untuk pemimpin Belia ya, Larut. 

 Dato' Raja Ahmad Zainuddin bin Raja Haji Omar:  Terima kasih, ya, ya.  Saya 
pun terlibat dalam Belia 4B.  Bukan ada kepentingan, tidak.  Saya bersetuju kalau belia-
belia ini dihadkan umur pada 40 tahun bagi ahli-ahli biasa.  Tetapi yang memegang 
jawatan, office bearers., dengan izin Tuan Yang di-Pertua, tidak ada had, sebagaimana 
yang dilperlihatkan oleh pergerakan Pemuda UMNO sebagai contoh,  Ketua Pemudanya 
tidak ada had umur 40 ke bawah kerana kita lihat dari segi kematangan untuk memimpin 
persatuan-persatuan ini.  Cuma yang menjadi masalah apabila kita lesu, tidak boleh 
bergerak pertamanya kerana faktor kewangan - tabung yang tidak menentu kerana mereka 
masih mengharapkan bantuan daripada Kementerian Belia, daripada wakil-wakil rakyat 
untuk meneruskan kegiatan mereka. 

 Cuma di sini saya hendak bertanya Tangga Batu apakah Tangga Batu bersetuju 
sekiranya pendaftaran persatuan-persatuan belia pada hari ini yang diletakkan terus di 
bawah Pendaftar Pertubuhan dijadikan sama sebagaimana badan-badan sukan yang lain 
terus di bawah Kementerian Belia Dan Sukan.  Badan-badan sukan hari ini ada 
Pesuruhjayanya tersendiri untuk melihat perjalanan pendaftaran badan-badan sukan.  

 Oleh sebab itu, bersetujukah Yang Berhormat.....mungkin Yang Berhormat 
bersetuju kita minta supaya kerajaan melihat perkara ini diasingkan Kementerian Sukan 
satu, Kementerian Belia satu.  Kementerian Belia bertanggungjawab ke atas semua 
pertubuhan-pertubuhan belia yang ada dalam negara kita ini.  Saya yakin dan percaya 
barulah ada kesannya untuk pergerakan tersebut bergerak dengan lebih matang lagi.  
Sekian, terima kasih. 

 Tuan Haji Idris bin Haji Haron:  Saya mengucapkan terima kasihlah kepada 
Yang Berhormat Larut serta Yang Berhormat yang lain juga yang berminat sungguh tentang 
perkara-perkara yang membabitkan pertubuhan belia ini kerana saya yakin apa yang telah 
dicadangkan oleh Yang Berhormat Larut tadi telah pun diisi di dalam perkara penggubalan 
Akta Pembangunan Belia ini di mana pertubuhan-pertubuhan belia akan berdaftar terus 
kepada Kementerian Belia dan Sukan seperti mana yang berlaku di dalam pertubuhan-
pertubuhan sukan.  

 Saya yakin apabila ini berlaku, masalah penglibatan pertubuhan-pertubuhan belia 
Tionghua yang pada hari ini hanya pada 14% akan meningkat kerana didapati banyak 
sayap-sayap Pertubuhan Belia Tionghua ini tidak berdaftar dengan Pendaftar Pertubuhan.  

 Tuan Yang di-Pertua ........... 

 Tuan Mohamad Shahrum bin Osman:  [Bangun] 

 Tuan Haji Idris bin Haji Haron:  Bolehlah, Lipis. 

 Timbalan Yang di-Pertua [Datuk Dr. Yusof bin Yacob]:  Lipis.  Ya. 

 Tuan Mohamad Shahrum bin Osman:  Terima kasih Tuan Yang di-Pertua, 
terima kasih  Ahli Yang Berhormat Tangga Batu.  Bila bercakap tentang belia ini 
sebenarnya sangat luas.  Ada belia yang tidak berpersatuan dan ada belia yang 
berpersatuan.  Saya rasa lebih ramai belia yang tidak duduk dalam persatuan.  Tujuan kita 
mengadakan persatuan belia dan kerajaan memberikan peruntukan yang banyak kepada 
persatuan belia ini supaya dapat menarik mereka yang tidak berpersatuan ini menyertai 
persatuan belia. 

 Bagaimanapun usaha itu kadang-kadang kita nampak agak lesu terutamanya 
daerah-daerah.  Bersetujukah dengan saya supaya jawatan pemimpin-pemimpin belia 
diadakan semula di peringkat daerah untuk memberi galakan d memberi bimbingan kepada 
persatuan untuk menarik bagi belia-belia ini untuk menyertai persatuan.  Terima kasih. 



42. ciri-ciri yang tertentu. Bukan sekadar mengisi masa lapang, ia bukan sekadar menjalankan aktiviti tetapi ia bermakna masa depan negara. Kalau sudah sebut pemimpin ini berumur 55 tahun bagaimana belia yang berumur 18 tahun untuk duduk berbincang satu meja dengan yang berumur 55 tahun tadi. Silakan, Ahli Yang Berhormat bagi Larut. Untuk pemimpin Belia ya, Larut. Dato' Raja Ahmad Zainuddin bin Raja Haji Omar: Terima kasih, ya, ya. Saya pun terlibat dalam Belia 4B. Bukan ada kepentingan, tidak. Saya bersetuju kalau belia- belia ini dihadkan umur pada 40 tahun bagi ahli-ahli biasa. Tetapi yang memegang jawatan, office bearers., dengan izin Tuan Yang di-Pertua, tidak ada had, sebagaimana yang dilperlihatkan oleh pergerakan Pemuda UMNO sebagai contoh, Ketua Pemudanya tidak ada had umur 40 ke bawah kerana kita lihat dari segi kematangan untuk memimpin persatuan-persatuan ini. Cuma yang menjadi masalah apabila kita lesu, tidak boleh bergerak pertamanya kerana faktor kewangan- tabung yang tidak menentu kerana mereka masih mengharapkan bantuan daripada Kementerian Belia, daripada wakil-wakil rakyat untuk meneruskan kegiatan mereka. Cuma di sini saya hendak bertanya Tangga Batu apakah Tangga Batu bersetuju sekiranya pendaftaran persatuan-persatuan belia pada hari ini yang diletakkan terus di bawah Pendaftar Pertubuhan dijadikan sama sebagaimana badan-badan sukan yang lain terus di bawah Kementerian Belia Dan Sukan. Badan-badan sukan hari ini ada Pesuruhjayanya tersendiri untuk melihat perjalanan pendaftaran badan-badan sukan. Oleh sebab itu, bersetujukah Yang Berhormat.....mungkin Yang Berhormat bersetuju kita minta supaya kerajaan melihat perkara ini diasingkan Kementerian Sukan satu, Kementerian Belia satu. Kementerian Belia bertanggungjawab ke atas semua pertubuhan-pertubuhan belia yang ada dalam negara kita ini. Saya yakin dan percaya barulah ada kesannya untuk pergerakan tersebut bergerak dengan lebih matang lagi. Sekian, terima kasih. Tuan Haji Idris bin Haji Haron: Saya mengucapkan terima kasihlah kepada Yang Berhormat Larut serta Yang Berhormat yang lain juga yang berminat sungguh tentang perkara-perkara yang membabitkan pertubuhan belia ini kerana saya yakin apa yang telah dicadangkan oleh Yang Berhormat Larut tadi telah pun diisi di dalam perkara penggubalan Akta Pembangunan Belia ini di mana pertubuhan-pertubuhan belia akan berdaftar terus kepada Kementerian Belia dan Sukan seperti mana yang berlaku di dalam pertubuhan- pertubuhan sukan. Saya yakin apabila ini berlaku, masalah penglibatan pertubuhan-pertubuhan belia Tionghua yang pada hari ini hanya pada 14% akan meningkat kerana didapati banyak sayap-sayap Pertubuhan Belia Tionghua ini tidak berdaftar dengan Pendaftar Pertubuhan. Tuan Yang di-Pertua ........... Tuan Mohamad Shahrum bin Osman: [Bangun]. Tuan Haji Idris bin Haji Haron: Bolehlah, Lipis. Timbalan Yang di-Pertua [Datuk Dr. Yusof bin Yacob]: Lipis. Ya. Tuan Mohamad Shahrum bin Osman: Terima kasih Tuan Yang di-Pertua, terima kasih Ahli Yang Berhormat Tangga Batu. Bila bercakap tentang belia ini sebenarnya sangat luas. Ada belia yang tidak berpersatuan dan ada belia yang berpersatuan. Saya rasa lebih ramai belia yang tidak duduk dalam persatuan. Tujuan kita mengadakan persatuan belia dan kerajaan memberikan peruntukan yang banyak kepada persatuan belia ini supaya dapat menarik mereka yang tidak berpersatuan ini menyertai persatuan belia. Bagaimanapun usaha itu kadang-kadang kita nampak agak lesu terutamanya daerah-daerah. Bersetujukah dengan saya supaya jawatan pemimpin-pemimpin belia diadakan semula di peringkat daerah untuk memberi galakan d memberi bimbingan kepada persatuan untuk menarik bagi belia-belia ini untuk menyertai persatuan. Terima kasih.